Üldkohtu (viies koda) 12. septembri 2012. aasta otsus – Ertmer vs. Siseturu Ühtlustamise Amet – Caterpillar (erkat)
(kohtuasi T‑566/10)
Ühenduse kaubamärk – Kehtetuks tunnistamise menetlus – Ühenduse sõnamärk erkat – Varasemad ühenduse ja siseriiklikud kaubamärgid CAT – Suhtelised keeldumispõhjused – Segiajamise tõenäosus – Maine kahjustamine – Määruse (EÜ) nr 207/2009 artikli 8 lõike 1 punkt b – Põhjendamiskohustus
1.                     Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause – Varasema kaubamärgiga segiajamise tõenäosus – Segiajamise tõenäosuse hindamine (Nõukogu määrus nr 207/2009, artikli 8 lõike 1 punkt b) (vt punktid 15, 19 ja 20)
2.                     Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause – Asjaomaste kaubamärkide sarnasus – Hindamistingimused (Nõukogu määrus nr 207/2009, artikli 8 lõike 1 punkt b) (vt punktid 18 ja 27)
3.                     Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause – Varasema kaubamärgiga segiajamise tõenäosus – Sõnamärk erkat – Sõna‑ ja kujutismärk CAT (Nõukogu määrus nr 207/2009, artikli 8 lõike 1 punkt b) (vt punktid 40, 42–45, 51–55)
4.                     Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Varasema identse või sarnase maineka kaubamärgi omaniku vastulause – Varasema maineka kaubamärgi kaitse laienemine erinevatele kaupadele või teenustele – Tingimused – Kaubamärkide vaheline seos (Nõukogu määrus nr 207/2009, artikli 8 lõige 5) (vt punkt 58)
5.                     Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Varasema identse või sarnase maineka kaubamärgi omaniku vastulause – Varasema maineka kaubamärgi kaitse laienemine erinevatele kaupadele või teenustele – Kaubamärgi omaniku poolt esitamisele kuuluvad tõendid – Tulevikus kaubamärgi ärakasutamise või kahjustamise võimalus, mis ei ole hüpoteetiline (Nõukogu määrus nr 207/2009, artikli 8 lõige 5) (vt punktid 59 ja 60)
Ese
Tühistamishagi Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 7. septembri 2010. aasta otsuse (kohtuasi R 270/2010‑1) peale, mis puudutab Caterpillar, Inc. ja Jutta Ertmeri vahelist kehtetuks tunnistamise menetlust.
Resolutsioon
1.
Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 7. septembri 2010. aasta otsus (kohtuasi R 270/2010‑1).
2.
Jätta hagi ülejäänud osas rahuldamata.
3.
Mõista kohtukulud välja Siseturu Ühtlustamise Ametilt ja Caterpillar, Inc.‑lt.